**до**

**Собрание на Фото клуб „Куманово“**

**Годишна програма на Фото клуб „Куманово“ за 2021 г.**

**Изложби на уметничка фотографија**

Фото клуб Куманово од Куманово во 2021 година има за цел да ја продолжи традицијата на организирање на изложби на уметничка фотографија. За годината што следува пред нас предвидени се четири меѓународни изложба – Kokino (Кокино), Play (Игра), Photo Story (Фото приказна) и Koriton (Коритон).

**Кокино (Kokino) 2021**

Меѓународната изложба Кокино ќе се организира во јануари 2021 година. Изложбата ќе опфати 9 теми: OPEN, OPEN, NATURE, PHOTOJOURNALISM, TRAVEL, STREET, SHADOWS, PEOPLE и TRADITION. Изложбата ќе биде под покровителство на ИААП и ПСА.

**Игра (Play) 2021**

Меѓународната изложба Игра ќе се организира во април 2021 година. Изложбата ќе опфати 9 теми: OPEN, OPEN, NATURE, PHOTOJOURNALISM, TRAVEL, ARCHITECTURE, MINIMALISM, PEOPLE и PORTRAIT. Изложбата ќе биде под покровителство на ИААП и ПСА.

**Фото приказна (Photo Story) 2021**

Меѓународната изложба Фото приказна ќе се организира во септември 2021 година. Изложбата ќе опфати 9 теми: OPEN COLOR, OPEN MONOCHROME, WOMEN, TRAVEL, PHOTOJOURNALISM, NATURE, LIFE, STREETS и MINIMALISM. Изложбата ќе биде под покровителство на ИААП и ПСА.

**Коритон (Koriton) 2021**

По едногодишна пауза, за 2021 година е планирано повторно одржување на бесплатната изложба Коритон. Изложбата е посветена на малиот, но богат со историја, град Кратово. Како и досега истата ќе вклучува две теми: слободна и луѓето од Кратово.

**Жените и фотографијата 2021**

По повод денот на жената 8-ми Март, женските членови на клубот, досега традиционално ја организира изложбата насловена како „Жените и фотографијата“. Поради слабата активност на женските членови на клубот, на минатогодишната изложба, клубот покани и авторки од други клубови од земјата. Поради можност од иста ситуација и оваа година, можеме да го земеме во предвид минатогодишниот потег. На оваа изложба ќе се претстават авторките на клубовите со своите дела, со што ќе го обележат овој ден. Изложбата ќе биде составена од две теми: слободна и жена. Доколку дозволи епидемиолошката состојба, изложбата е планирана во март во НУЦК „Трајко Прокопиев“ во Куманово, а во спротивност истата ќе биде реализирана дигитално преку платформата Зум.

**Фото фестивал Малински**

На наша голема жалост седмото издание на Фото фестивал Малински во 2020 година не беше реализирано. Затоа планот за ова година е фестивалот да се одржи дигитално, во месец мај, да биде повеќедневен и составен од дигитални изложби (Тумба, Круг, Игра и др.), проекции и онлајн предавања на реномирани фотографи. Целта е да се продолжат континуитетот и традицијата на фестивалот, како и да се анимираат членовите на Фото клуб Куманово и останатата фотографска публика во градот.

**Тумба**

Во склоп на фестивалот „Малински“, во програмата е влезена клупската изложба Тумба. На оваа изложба со свои дела ќе се претстават членовите на клубот. Темата на изложбата до сега беше слободна, но за годинава како можност се разгледува изложбата да биде под една тематика.

Отворање на изложбата е планирано да се одржи на платформата Зум.

**Круг 2021**

Меѓуклупската изложба на уметничка фотографија „Круг”, веќе традиционална, предвидено е да се одржи во рамките на фестивал „Малински”. Фото клуб Куманово веќе поседува избор на фотографии од минатогодишното издание на Круг заедно со УФКК Бања Лука што до сега не се презенитрани на јавноста.

Излагањето на поставката е предвидено да се одржи на платформата Зум.

**Фото проекции**

Фото проекциите ќе бидат прикажани дигитално, на платформата Зум. Секоја година се покануваат различни гости да се претстават со свои дела и проекции, кои се плод од досегашната нивна дејност.

**Образовни активности во 2021**

Пандемијата со КОВИД-19 вирусот го направи одржувањето на фото-школата на Фото клуб Куманово во 2021 година неизвесно. Сепак доколку епидемиолошката состојба дозволи, предвидено е реализирањето на истата. Курсот по фотографија ќе биде поделен во три дела: теорија, пракса и дигитална лабораторија (Adobe Photoshop). Предавачи ќе бидат Владимир Јовановски, Марина Крстиќ и Стефан Илиевски. На најдобрите и најуспешните курсисти ќе им биде одобрен влез во членство на Фото клуб „Куманово“. Образовните активности сѐ со цел да се привлечат млади членови кои би ја продолжиле традицијата и богатата историјата на клубот.

Предвидени е и напреден курс по фотографија, кој ќе преставува склоп на предавања кои ќе ги спремат членовите на клубот. Ваквите предавања ќе дадат можност за формирање на поопширна скрипта која може да служи за наредните генерации на клубот.

**Излагачки активности**

Членовите на ФК Куманово во 2021 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Тумба, Круг, Игра, Фото Приказна, Коритон и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

Резултатите кои нашите членови ги постигнаа овие седум години дадоа голем допринос за развој на културата во град Куманово, па од тие причини следната година планираме да аплицираме за Ноемвриска награда на град Куманово.

**Извори на финансирање**

ФК Куманово за 2021 година нема да доставува барања за финансиска подршка до Министерството за Култура на Република Македонија. Планирано е изготвување на проекти и нивно аплицирање до странските амбасади, се со цел полесна организација и спроведување на изложбите на фотографија.

Оваа година исто така плановите на клубот се, средствата што ќе ги собере од организираните меѓународни изложби да купи фото опрема која ќе биде во сопственост на самиот клуб, која ќе им користи и на членовите и на курсистите.

**Работа на терен и фото-сафарија**

Доколку дозволи состојбата со КОВИД-19 членовите на Фото клубот Куманово во 2021 година планираат да ги покријат позначајните настани од областа на уметноста, културата, спортот и други активности во нашиот град. Исто така се планираат повеќе фото-сафарија во околината на Куманово односно на повеќе локалитети кои имаат историско, културно и уметничко значење. Планирани се да се посетат повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации. Една од идеите е да се посети Босна и Херцеговина, идеја што претходната година не беше реализирана.

Воедно идејата за фото предизвик која ја даде Марина Крстиќ, се покажа како многу корисна за членовите на клубот, се планира да се спроведе и во годината пред нас.

декември 2020

Фото клуб Куманово